
RAPORTUL 
auditului asupra rapoartelor financiare consolidate ale Ministerului Justiției 
încheiate la 31 decembrie 2020








I. OPINIE CU REZERVE 
Am auditat rapoartele financiare consolidate ale Ministerului Justiției pentru exercițiul încheiat la 31 decembrie 2020, care cuprind Bilanțul contabil, Raportul privind veniturile și cheltuielile, Raportul privind fluxul mijloacelor bănești, Raportul privind executarea bugetului, Raportul narativ privind executarea bugetului pentru anul 2020, inclusiv un sumar al politicilor contabile semnificative. În opinia noastră, cu excepția efectelor unor aspecte descrise în secțiunea Baza pentru opinia cu rezerve, rapoartele financiare, sub toate aspectele semnificative, oferă o imagine corectă și fidelă în conformitate cu cadrul de raportare financiară aplicabil[footnoteRef:1]. [1:  Legea contabilității nr.113-XVI din 27.04.2007 (în continuare - Legea nr.113-XVI din 27.04.2007); Planul de conturi contabile în sistemul bugetar și Normele metodologice privind evidența contabilă și raportarea financiară în sistemul bugetar, aprobate prin Ordinul ministrului finanțelor nr.216 din 28.12.2015 (în continuare - Ordinul ministrului finanțelor nr.216 din 28.12.2015). ] 

II. BAZA PENTRU OPINIA CU REZERVE
2.1. Neaplicarea regulilor generale de evaluare și înregistrare[footnoteRef:2] în cazul a 43 de terenuri cu suprafața totală de 85,6 ha de către Administrația Națională a Penitenciarelor și unele instituții din subordine[footnoteRef:3], precum și de către Inspectoratul Național de Probațiune, a condiționat denaturarea semnificativă a soldului subclasei „Active neproductive” din rapoartele financiare consolidate, acesta fiind subevaluat cu suma de 152,7 mil. lei.  [2:  Ordinul ministrului finanțelor nr.216  din 28.12.2015.]  [3:  Administrația Națională a Penitenciarelor, Penitenciarul nr.2 - Lipcani, Penitenciarul nr.3 - Leova, Penitenciarul nr.4 - Cricova, Penitenciarul nr.7 - Rusca, Penitenciarul nr.9 - Pruncul, Penitenciarul nr.10 - Goian, Penitenciarul nr.11 - Bălți, Penitenciarul nr.13 - Chișinău, Penitenciarul nr.15 - Cricova, Penitenciarul nr.16 - Pruncul, Penitenciarul nr.17 - Rezina, Penitenciarul nr.18 - Brănești, Detașamentul cu destinație specială „Pantera”, Centrul de instruire, Inspectoratul Național de Probațiune. ] 

2.2. Neaplicarea regulilor de capitalizare a valorii lucrărilor de reparație capitală a determinat neincluderea regulamentară[footnoteRef:4] a valorii unor lucrări de 37,6 mil.lei în costul clădirilor reconstruite/ reparate de către 12 instituții penitenciare[footnoteRef:5], acest fapt generând denaturarea semnificativă a valorii de bilanț a mijloacelor fixe cu suma menționată, fiind subevaluat soldul grupei de conturi 311 ,,Clădiri” cu 37,6 mil.lei și supraevaluat soldul grupei de conturi ,,Investiții capitale în active în curs de execuție” cu 31,0 mil.lei. [4:  Ordinul ministrului finanțelor nr.216 din 28.12.2015, NCM L.01.03.2015 ,,Norme metodice și clasificatorul lucrărilor de reparație a clădirilor și obiectelor din domeniile economiei naționale”, aprobate prin Ordinul Ministerului Dezvoltării Regionale și Construcțiilor nr.101 din 14.09.2015.]  [5:  Penitenciarul nr.2-  Lipcani, Penitenciarul nr.3 - Leova, Penitenciarul nr.4 - Cricova, Penitenciarul nr.5 - Cahul, Penitenciarul nr.9 - Pruncul, Penitenciarul nr.11 - Bălți, Penitenciarul nr.12 - Bender, Penitenciarul nr.13 -  Chișinău, Penitenciarul nr.15 - Cricova, Penitenciarul nr.16 - Pruncul, Penitenciarul nr.17 -  Rezina, Penitenciarul nr.18 - Brănești.] 

Am realizat misiunea de audit public extern în conformitate cu Standardele Internaționale ale Instituțiilor Supreme de Audit aplicate de Curtea de Conturi[footnoteRef:6]. Responsabilitățile noastre, potrivit standardelor respective, sunt expuse în secțiunea Responsabilitățile auditorului într-un audit al rapoartelor financiare din prezentul Raport de audit. Suntem independenți față de instituția auditată și am îndeplinit responsabilitățile de etică conform cerințelor Codului etic al Curții de Conturi. Considerăm că probele de audit obținute sunt suficiente și adecvate pentru a furniza o bază pentru opinia noastră. [6:  Hotărârea Curții de Conturi nr.2 din 24.01.2020 „Cu privire la Cadrul Declarațiilor Profesionale ale INTOSAI”.] 


III. PARAGRAF DE EVIDENȚIERE 
Atragem atenția asupra faptului că creanțele Administrației Naționale a Penitenciarelor față de întreprinderile de stat fondate în cadrul sistemului penitenciar, la 31.12.2020, au însumat 8,8 mil.lei, acestea fiind formate în perioada anilor 2013-2019, în urma prestării muncii de către condamnați în baza contractelor încheiate cu unele instituții penitenciare. Creanțele includ și sumele aferente contribuțiilor de asigurări sociale de stat și primelor de asigurare obligatorie de asistență medicală de 1,5 mil.lei, cu termenul de achitare expirat. Nefuncționalitatea sistemului de recuperare a creanțelor în cadrul instituțiilor penitenciare poate genera o potențială nerecuperare a acestora, care ar putea fi achitate ulterior din mijloace bugetare, deoarece unele întreprinderi de stat nu mai activează. Situația constatată a fost condiționată de monitorizarea insuficientă a obligațiilor contractuale, precum și de neaplicarea măsurilor rezultative în vederea încasării la timp a creanțelor. Opinia nu este modificată din cauza acestor aspecte.
IV. ASPECTE-CHEIE DE AUDIT
Aspectele-cheie de audit sunt acele aspecte care, în baza raționamentului nostru profesional, au avut o importanță majoră pentru auditul rapoartelor financiare consolidate ale Ministerului Justiției încheiate la 31 decembrie 2020. Aceste aspecte au fost abordate în contextul auditului rapoartelor financiare în ansamblu și în formarea opiniei noastre asupra acestora, și nu oferim o opinie separată cu privire la aceste aspecte. Cu excepția aspectului descris în secțiunea Baza pentru opinia cu rezerve, am determinat că nu mai există alte aspecte-cheie de audit ce trebuie comunicate în Raportul de audit. 
V. ALTE INFORMAȚII
5.1. Administrația Națională a Penitenciarelor nu a asigurat transmiterea, în temeiul normei legale[footnoteRef:7],  către Agenția Proprietății Publice a valorii capitalului social de 2,2 mil.lei al 4 întreprinderi de stat din  cadrul sistemului penitenciar, care au fost incluse în Lista întreprinderilor de stat fondate de Agenția Proprietății Publice, aprobată de Guvern[footnoteRef:8],  fapt care a condiționat supraevaluarea soldului subclasei „Creanțe interne” din rapoartele financiare consolidate ale Ministerului Justiției cu suma menționată. Situația constatată a fost cauzată de interpretarea neunivocă de către entitățile menționate a legislației cu privire la modalitatea de transmitere a capitalului social, precum și de nedelegarea de către Administrația Națională a Penitenciarelor a reprezentanților săi în comisia mixtă de transmitere a capitalului social către Agenția Proprietății Publice. [7:  Art.2 alin.(1) din Legea nr.246 din 23.11.2017 cu privire la întreprinderea de stat și întreprinderea municipală (în continuare - Legea nr.246 din 23.11.2017) și pct.21 din Regulamentul cu privire la modul de transmitere a bunurilor proprietate publică, aprobat prin Hotărârea Guvernului nr.901 din 31 decembrie 2015 (în continuare - Regulamentul aprobat prin Hotărârea Guvernului nr.901 din 31 decembrie 2015).]  [8:  Hotărârea Guvernului nr.806 din 01.08.2018 cu privire la modificarea unor hotărâri ale Guvernului (în continuare - Hotărârea Guvernului nr.806 din 01.08.2018).] 

5.2. Clasificarea, recunoașterea și atribuirea neregulamentară a unor active nefinanciare în sumă de 1,2 mil.lei, din cauza interpretării eronate și neunivoce a prevederilor normelor metodologice de către Administrația Națională a Penitenciarelor și 18 instituții din subordine[footnoteRef:9], precum și de către Inspectoratul Național de Probațiune, au afectat inteligibilitatea informațiilor respective din rapoartele financiare consolidate. Ca rezultat, au fost denaturate nesemnificativ[footnoteRef:10] cu suma menționată activele în rapoartele financiare consolidate. [9:  Penitenciarul nr.1 - Taraclia, Penitenciarul nr.2 - Lipcani, Penitenciarul nr.3 - Leova, Penitenciarul nr.4 - Cricova, Penitenciarul nr.5 - Cahul, Penitenciarul nr.6 - Soroca, Penitenciarul nr.7 - Rusca, Penitenciarul nr.8 - Bender, Penitenciarul nr.9 - Pruncul, Penitenciarul nr. 10 - Goian, Penitenciarul nr.11 - Bălți, Penitenciarul nr.13 - Chișinău, Penitenciarul nr.15 - Cricova, Penitenciarul nr.16 - Pruncul, Penitenciarul nr.17 - Rezina, Penitenciarul nr.18 - Brănești, Centrul de instruire, Detașamentul cu destinație specială „Pantera”.]  [10:  Soldul grupei de conturi 311 ,,Clădiri” a fost supraevaluat cu 0,07 mil.lei; soldul grupei de conturi 312 ,,Construcții speciale” a fost subevaluat cu 0,3 mil.lei; soldul grupei de conturi 313 ,,Instalații de transmisie” a fost supraevaluat cu 0,3 mil.lei; soldul grupei de conturi 314 ,,Mașini și utilaje” a fost supraevaluat cu 0,09 mil.lei și subevaluat cu 0,11 mil. lei; soldul grupei de conturi 315 ,,Mijloace de transport” a fost subevaluat cu 0,002 mil.lei; soldul grupei de conturi 316 ,,Unelte și scule, inventar de producere și gospodăresc” a fost subevaluat cu 0,08 mil.lei și supraevaluat cu 0,8 mil.lei;  soldul grupei de conturi 317,,Active nemateriale” a fost subevaluat cu 0,02 mil.lei; soldul grupei de conturi 318 ,,Alte mijloace fixe” a fost subevaluat cu 0,02 mil.lei și supraevaluat cu 0,002 mil.lei.] 

5.3. Necalcularea și nereflectarea în raportul financiar de către Penitenciarul nr.3 - Leova din subordinea Administrației Naționale a Penitenciarelor a valorii uzurii mijloacelor fixe de 0,7 mil.lei,  cauzate de neincluderea valorii lucrărilor de reparație capitală de 31,0 mil.lei în costul clădirii reconstruite din gestiunea instituției penitenciare. Situația constatată a fost generată de netransmiterea de către Administrația Națională a Penitenciarelor a valorii lucrărilor de reparație capitală către Penitenciarul nr.3 - Leova. 
VI. BUNA GUVERNANȚĂ
6.1. Sistemul de control intern managerial existent în cadrul Ministerului Justiției nu a asigurat în măsură deplină gestionarea riscurilor financiar-contabile aferente întocmirii și consolidării reale și fidele a rapoartelor financiare la nivel de sistem. De asemenea, în unele instituții din subordine[footnoteRef:11] au fost identificate deficiențe legate de organizarea și implementarea sistemului de control intern managerial conform prevederilor Legii privind controlul financiar public intern[footnoteRef:12], și anume: (i) n-au fost descrise narativ sau schematic procesele aferente aspectelor financiar-contabile, în vederea întocmirii rapoartelor financiare; (ii) nu este implementat suficient managementul riscurilor financiar-contabile și nu sunt instituite activități de control eficiente (de prevenire, de detectare, de corectare), pentru a minimiza riscurile. [11:  Administrația Națională a Penitenciarelor, Inspectoratul Național de Probațiune și Agenția Națională a Arhivelor. ]  [12:  Legea privind controlul financiar public intern nr.229 din 23.09.2010 (în continuare - Legea nr. 229 din 23.09.2010).] 

În aspect financiar, nefuncționalitatea unor activități de control a generat deficiențe și nereguli la evaluarea și înregistrarea în evidența contabilă a terenurilor din gestiune și la capitalizarea cheltuielilor aferente lucrărilor de reparație capitală, care au denaturat rapoartele financiare consolidate ale Ministerului Justiției încheiate la 31 decembrie 2020. 
6.2. În structura organizațională a Ministerului Justiției s-a instituit, conform cerințelor Legii nr.229 din 23.09.2010, subdiviziunea de audit intern, care a funcționat parțial, fiind suplinită cu personal pe parcursul anului 2020. Totodată, se remarcă că, pe parcursul anului 2020, n-au fost realizate în cadrul activității de audit intern misiuni de asigurare și de consiliere, precum și nu s-au evaluat procesele cu risc sporit, inclusiv în domeniul financiar-contabil. Ca rezultat, din lipsa consultanţei şi a furnizării  unei asigurări obiective privind eficacitatea sistemului de control intern managerial, menite să adauge valoare și să îmbunătățească activitatea ministerului, nu a fost asigurată gestionarea riscurilor aferente proceselor financiar-contabile la întocmirea și consolidarea situațiilor financiare.
6.3. Prin Hotărârea Curții de Conturi nr.33 din 21 iulie 2020[footnoteRef:13], Ministerului Justiției și instituțiilor din subordine auditate le-au fost înaintate 4 recomandări, dintre care 1 recomandare a stat la baza opiniei cu rezerve. Din totalul recomandărilor înaintate, 3 recomandări s-au implementat parțial, iar 1 recomandare – neimplementată, nivelul de implementare a recomandărilor fiind de 38%. Neimplementarea recomandărilor de către Ministerul Justiției și instituțiile din subordine a generat menținerea în continuare a unor aspecte semnificative, care au determinat modificarea opiniei și în anul 2020. [13:  Hotărârea Curții de Conturi nr.33 din 21 iulie 2020 „Cu privire la Raportul auditului asupra rapoartelor financiare consolidate ale Ministerului Justiției încheiate la 31 decembrie 2019”. ] 

6.4. Potrivit Legii cu privire la prevenirea și combaterea terorismului[footnoteRef:14], Administrația Națională a Penitenciarelor din subordinea Ministerului Justiției este autoritate cu atribuții în domeniul prevenirii și combaterii terorismului, care acordă suportul necesar pentru curmarea activităţii teroriste, punând, în caz de necesitate, la dispoziţia autorităţilor competente subdiviziunea cu destinaţie specială aflată în subordinea sa.  [14:  Art.6 alin.(4) lit.k) și art.7 alin.(12) ale Legii cu privire la prevenirea și combaterea terorismului nr.120 din 21.09.2017 (în continuare – Legea nr.120 din 21.09.2017).] 

Conform Hotărârii Guvernului nr.650 din 12.06.2006[footnoteRef:15], funcționarii publici cu statut special din cadrul Detașamentului cu destinație specială ,,Pantera” din subordinea Administrației Naționale a Penitenciarelor pot beneficia de indemnizații pentru activități speciale de combatere a terorismului în mărime de până la 6500 lei în calcul lunar. Modul și condițiile de acordare a indemnizației se stabilesc prin act cu caracter intern, aprobat de către conducătorii organelor respective. Astfel, prin ordinul conducerii Administrației Naționale a Penitenciarelor[footnoteRef:16], a fost aprobat Regulamentul cu privire la modul de stabilire a indemnizației lunare pentru activități de combatere a terorismului funcționarilor publici cu statut special din cadrul Detașamentului cu destinație specială ,,Pantera”. Conform Regulamentului, au fost stabiliți 8 indicatori de bază pentru estimarea activității funcționarilor publici cu statut special și 7 indicatori pentru estimarea activității directorului instituției, fiecărui indicator fiindu-i atribuit un anumit procentaj (în total 100%), care se iau în calcul la stabilirea cuantumului lunar al indemnizației respective.  [15:  Pct.65 din Anexa nr.14 la Hotărârea Guvernului nr.650 din 12.06.2006 privind salarizarea militarilor, efectivului de trupă și corpului de comandă angajați în serviciul organelor apărării naționale, securității statului și ordinii publice, precum și a funcționarilor publici cu statut special din cadrul sistemului administrației penitenciare, abrogată prin Hotărârea Guvernului nr.984 din 22.12.2020 cu privire la modificarea și abrogarea unor hotărâri ale Guvernului, în vigoare din 01.01.2021.]  [16:  Ordinul directorului Administrației Naționale a Penitenciarelor nr.137 din 6 august 2018 privind aprobarea unor reglementări pe domeniul salarizării funcționarilor publici cu statut special din cadrul Detașamentului cu destinație specială „Pantera”(cu modificările și completările ulterioare).] 

În anul 2020, potrivit ordinelor conducerii Detașamentului cu destinație specială ,,Pantera” și conducerii Administrației Naționale a Penitenciarelor, în baza rapoartelor de evaluare lunară și proceselor-verbale ale Comisiei de stabilire a indemnizației, funcționarii publici cu statut special[footnoteRef:17] și directorul instituției au beneficiat de indemnizații lunare pentru activități speciale de combatere a terorismului în mărime de până la 6500 lei, care au însumat în total 7,8 mil. lei, valoarea acestora fiind reflectată în rapoartele financiare consolidate ale Ministerului Justiției încheiate la 31.12.2020.  [17:  Funcționarii publici cu statut special ai secției management instituțional, secției logistică și administrare, secției formare profesională, secției comenduire, secției nr.1 (antitero), secției nr.2 (asalt), secției nr.3 (asalt) și secției nr.4 (asalt) din cadrul Detașamentului cu destinație specială ,,Pantera”.  ] 

Auditul denotă că indicatorii stabiliți în Regulamentul menționat nu corespund întocmai criteriului legal prevăzut de art.7 alin.(12) al Legii nr.120 din 21.09.2017, care prevede acordarea suportului necesar exclusiv pentru curmarea activităţii teroriste, prin punerea, în caz de necesitate, la dispoziţia autorităţilor competente a Detașamentului cu destinație specială ,,Pantera”. Totodată, se remarcă că  auditului nu i-au fost prezentate de către Administrația Națională a Penitenciarelor și Detașamentul cu destinație specială ,,Pantera” probe ce confirmă realizarea de către subdiviziunea specializată a acțiunilor de curmare a activităților teroriste pe parcursul anului 2020, conform prevederilor Legii nr.120 din 21.09.2017. Ca rezultat, situația constatată poate genera o potențială gestionare neconformă a alocațiilor bugetare potrivit principiilor bunei guvernanțe.
6.5. Prin Hotărârea Guvernului cu privire la aprobarea listei terenurilor proprietate publică a statului din administrarea Agenției Proprietății Publice[footnoteRef:18], s-au transmis din administrarea autorităților publice centrale, autorităților de stat și instituțiilor publice de stat care administrează/ gestionează terenurile proprietate publică a statului, în administrarea Agenției Proprietății Publice, terenurile proprietate publică a statului, identificate și incluse în Lista aprobată, conform Anexei nr. 1 din aceeași hotărâre. Pentru executarea Hotărârii Guvernului nr.161 din 07.03.2019 și în vederea excluderii din evidența contabilă a terenurilor gestionate de către Ministerul Justiției și instituțiile din subordine, Agenția Proprietății Publice a solicitat, la 20.10.2020, Ministerului inițierea procedurii de transmitere conform Regulamentului aprobat prin Hotărârea Guvernului nr.901 din 31.12.2015. Se remarcă că, până la finele anului 2020, Ministerul Justiției și instituțiile din subordine nu au efectuat transmiterea terenurilor din gestiune către Agenția Proprietății Publice, nefiind exclusă din evidența contabilă și din rapoartele financiare valoarea terenurilor contabilizate de 98,9 mil.lei, precum și a terenurilor neînregistrate regulamentar în evidență de 152,7 mil.lei. Situațiile menționate au fost cauzate de neconstituirea comisiilor mixte în vederea transmiterii către Agenția Proprietății Publice a terenurilor din gestiunea Ministerului Justiției și instituțiilor din subordine. Totodată, situația constatată în cadrul Aparatului central al Ministerului Justiției se datorează și faptului că, la contrapunerea datelor privind suprafața terenurilor cu datele organelor cadastrale și cele din Hotărârea Guvernului nr.161 din 07.03.2019, au fost identificate unele divergențe. [18:  Hotărârea Guvernului nr.161 din 07.03.2019 cu privire la aprobarea listei terenurilor proprietate publică a statului din administrarea Agenției Proprietății Publice (în continuare – Hotărârea Guvernului nr. 161 din 07.03. 2019). ] 

6.6. Auditul public extern atestă o situație problematică în aspectele exercitării drepturilor de administrare, evidenței și raportării capitalului social de 7,0 mil.lei al 8 întreprinderi din cadrul sistemului penitenciar, care nu au fost incluse în Lista întreprinderilor de stat fondate de Agenția Proprietății Publice. Astfel, urmare intrării în vigoare a Legii cu privire la întreprinderea de stat și întreprinderea municipală[footnoteRef:19] și Legii cu privire la sistemul administrației penitenciare[footnoteRef:20], Administrația Națională a Penitenciarelor a încetat să exercite atribuțiile de fondator al acestor întreprinderi, neinstituind consilii de administrație, în vederea exercitării drepturilor de administrare, totodată, asigurând în continuare evidența contabilă a capitalului social aferent acestora de 7,0 mil.lei. Deși  Legea nr.246 din 23.11.2017 prevede expres exercitarea de către Agenția Proprietății Publice a funcției de fondator al întreprinderii de stat, nefiind prevăzute excepții sau derogări, potrivit opiniei Agenției, atribuțiile de fondator al acestor întreprinderi, până la transmiterea acestora, urmează a fi exercitate de către Administrația Națională a Penitenciarelor. Prin urmare, se denotă o situație neclară cu referire la instituția competentă să exercite funcția de fondator al întreprinderilor de stat din cadrul sistemului penitenciar, asigurarea evidenței și raportării capitalului social aferent de 7,0 mil.lei. [19:  Art.2 alin.(1) din Legea nr.246 din 23.11.2017.  ]  [20:  Legea cu privire la sistemul administrației penitenciare nr.300 din 21.12.2017 (în continuare - Legea nr.300 din 21.12.2017).] 

6.7. Creanțele Centrului Național de Expertize Judiciare din subordinea Ministerului Justiției față de Programul Națiunilor Unite pentru Dezvoltare, la 31.12.2020, au însumat 0,8 mil.lei, acestea fiind formate la finele anului 2020, în urma transferării către organizația internațională a mijloacelor financiare în sumă de 3,9 mil.lei, alocate suplimentar din buget în anul 2020 pentru finalizarea reparației capitale a clădirii Centrului Național de Expertize Judiciare, în contextul implementării Proiectului ,,Suport pentru Reforma Sectorului Justiției în Moldova”. Testele auditului au relevat că, la 23.09.2020, Centrul Național de Expertize Judiciare din subordinea Ministerului Justiției a încheiat cu organizația internațională un acord în valoare de 3,9 mil.lei, pentru finalizarea reparației capitale a sediului, suplimentar la acordul în valoare de 6,6 mil.lei, încheiat în anul 2017, care a inclus și valoarea utilajului de 3,0 mil.lei. 
În conformitate cu acordul încheiat în anul 2020, la 07.10.2020 și, respectiv, la 20.11.2020, Centrul Național de Expertize Judiciare a transferat în 2 tranșe suma de 3,9 mil.lei, contribuția fiind administrată în conformitate cu reglementările și regulile organizației internaționale, cu aplicarea procedurilor de executare a proiectelor sale. 
Pe parcursul anului 2020, Programul Națiunilor Unite pentru Dezvoltare a organizat efectuarea lucrărilor de reparație capitală, iar după finalizarea acestora a transmis Centrului Național de Expertize Judiciare lucrări în valoare totală de 6,7 mil.lei, din care 3,6 mil.lei reprezintă lucrări restante în baza acordului încheiat în anul 2017, și 3,1 mil.lei - lucrări în baza acordului încheiat în anul 2020, care au fost înregistrate regulamentar în evidența contabilă. Se remarcă faptul că până la finele anului 2020 n-au fost finalizate unele lucrări de reparație capitală, din cauza unor impedimente legate de pandemia de coronavirus, ceea ce a determinat formarea creanțelor în valoare de 0,8 mil.lei, lucrările urmând a fi finisate și transmise Centrului Național de Expertize Judiciare în anul 2021.
6.8. Nefuncționalitatea unor elemente ale sistemului de control intern managerial a generat unele deficiențe la efectuarea inventarierii elementelor de activ și pasiv în cadrul Ministerului Justiției și Inspectoratului Național de Probațiune. 
VII. RESPONSABILITĂȚILE CONDUCERII PENTRU RAPOARTELE FINANCIARE
Ministrul Justiției, în calitate de conducător al organului central de specialitate al administrației publice, este responsabil de întocmirea, semnarea și prezentarea corectă și fidelă a rapoartelor financiare consolidate[footnoteRef:21] în conformitate cu cadrul de raportare financiară aplicabil[footnoteRef:22], precum și de organizarea controlului intern managerial, pentru a asigura desfășurarea organizată și eficientă a activității, inclusiv respectarea strictă a integrității activelor, prevenirea și descoperirea cauzelor de fraudă și/sau eroare, exactitatea și plenitudinea înregistrărilor contabile, precum și pregătirea oportună a unor informații financiare credibile. [21:  Art.13 alin.(2) din Legea nr.113-XVI din 27.04.2007.]  [22:  Legea nr.113-XVI din 27.04.2007; Ordinul ministrului finanțelor nr.216 din 28.12.2015; Ordinul ministrului finanțelor nr.164 din 09.12.2019 „Cu privire la aprobarea termenelor de prezentare a rapoartelor financiare pe anul 2019”; Ordinul ministrului finanțelor nr.164 din 30.12.2016 „Cu privire la aprobarea Cerințelor la întocmirea Raportului narativ privind executarea bugetelor autorităților/instituțiilor bugetare”.] 

VIII. RESPONSABILITĂȚILE AUDITORULUI ÎNTR-UN AUDIT AL RAPOARTELOR FINANCIARE
Responsabilitatea noastră este de a planifica și a realiza misiunea de audit, cu obținerea probelor suficiente și adecvate în vederea susținerii bazei pentru opinia de audit. Obiectivele noastre sunt: obținerea unei asigurări rezonabile că rapoartele financiare consolidate nu sunt afectate de denaturări semnificative, cauzate de fraude sau erori, precum și emiterea unei opinii.
Asigurarea rezonabilă este un nivel ridicat de asigurare, dar nu este o garanție că un audit efectuat în conformitate cu Standardele Internaționale va detecta întotdeauna o denaturare semnificativă atunci când ea există. Denaturările pot fi urmare a fraudelor sau erorilor. Totodată, denaturările pot fi considerate semnificative dacă, în mod individual sau în ansamblu, pot influența deciziile economice ale utilizatorilor acestor rapoarte financiare consolidate. 
O descriere suplimentară a responsabilităților auditorului într-un audit al rapoartelor financiare este plasată pe site-ul Curții de Conturi, la adresa: http://www.ccrm.md/activitatea-curtii-de-conturi-1-25. Această descriere face parte din Raportul nostru de audit.

Membrii echipei de audit:
auditor public principal                                                                                                                         Tudor Sula
auditor public superior                                                                                                                      Diana Croitoru
auditor public                                                                                                                                           Igor Gustoi

Responsabil de întocmirea Raportului de audit:
șeful echipei de audit, 
șeful Direcției audit I din cadrul Direcției generale de audit I                                                        Ion Bulmaga

Responsabil de audit:                                                           
șeful Direcției generale de audit I, auditor public                                                                    Natalia Trofim
Anexă
Deficiențele privind evidența și gestionarea patrimoniului public aflat peste hotarele 
Republicii Moldova de către Ministerul  Justiției și Întreprinderea de Stat ,,Brănești”

În temeiul Protocolului între Guvernul Republicii Moldova și Fondul Proprietății de Stat al Ucrainei cu privire la statutul juridic al întreprinderii-fiice Baza de odihnă ,,Mecita”, semnat la 31.10.2002, și al Acordului între Guvernul Republicii Moldova și Guvernului Ucrainei cu privire la recunoașterea reciprocă a drepturilor și reglementarea raporturilor de proprietate din 11.08.1994, Baza de odihnă ,,Mecita” a fost recunoscută proprietate a Republicii Moldova. 
Conform Hotărârii privind înregistrarea de stat a drepturilor și grevarea acestora din 11.02.2016, emisă în Ucraina de către Registratorul de stat al drepturilor asupra bunului imobil, a fost efectuată înregistrarea de stat a dreptului de proprietate asupra construcțiilor și edificiilor Bazei de odihnă ,,Mecita” după Republica Moldova, în persoana Agenției Proprietății Publice. 
Prin Hotărârea Guvernului cu privire la transmiterea unor imobile[footnoteRef:23], s-a dispus transmiterea cu titlu gratuit din administrarea Agenției Proprietății Publice în administrarea Ministerului Justiției și gestiunea Întreprinderii de Stat ,,Brănești” a bunurilor imobile ale Bazei de odihnă ,,Mecita” cu suprafața totală de 709,8 m2, amplasate în regiunea Odesa, raionul Belgorod-Dnestrovsk, or. Zatoka, care constituie proprietate publică a Republicii Moldova. Totodată, Agenţia Proprietăţii Publice, în comun cu Ministerul Justiţiei, urmau să instituie comisia de transmitere şi să asigure, în termen de 30 de zile, transmiterea bunurilor imobile menţionate, în conformitate cu prevederile Regulamentului aprobat prin  Hotărârea Guvernului nr.901 din 31.12.2015. De asemenea, conform pct.3 din aceeași hotărâre, Ministerul Justiției urma să asigure înregistrarea bunurilor respective ca proprietate a Republicii Moldova în gestiunea Întreprinderii de Stat ,,Brănești”, în conformitate cu legislația Ucrainei.  [23:  Hotărârea Guvernului nr.1219 din 07.11.2016 cu privire la transmiterea unor imobile, (în continuare - Hotărârea Guvernului nr.1219 din 07.11.2016).] 

Prin Ordinul Agenției Proprietății Publice nr.45 din 06.12.2016 s-a instituit comisia de transmitere a bunurilor în administrarea Ministerului Justiției și gestiunea Întreprinderii de Stat ,,Brănești”, potrivit Regulamentului aprobat prin Hotărârea Guvernului nr.901 din 31.12.2015, în componența căreia au fost incluși doar contabilul-șef și inginerul-șef ai întreprinderii de stat, fără includerea administratorului.
În baza Ordinului din 09.12.2016, emis de către administratorul Întreprinderii de Stat ,,Brănești[footnoteRef:24], în contextul demarării procedurii de transmitere a bazei de odihnă, a fost instituită comisia de inventariere a bunurilor imobile ale acesteia, în componența căreia au fost incluși reprezentanții Ministerului Justiției, Departamentului Instituțiilor Penitenciare, administratorul și contabilul-șef ai întreprinderii de stat, iar conform procesului-verbal din 10.12.2016, s-a efectuat inventarierea bunurilor situate în Ucraina, cu examinarea la fața locului a situației reale, inclusiv stabilirea existenței, caracteristicilor și a stării acestora.  [24:  Ordinul administratorului Î.S. ,,Brănești” nr.41 din 09.12.2016 ,,Cu privire la instituirea comisiei de inventariere în scopul inventarierii bunurilor imobile ale bazei de odihnă ,,Mecita”, situate pe adresa: Ucraina, reg. Odesa, orașul Belgorod-Dnestrovsk, or.Zatoka, str.Lazurnaia 101”.] 

Pentru executarea Hotărârii Guvernului nr.1219 din 07.11.2016 și a Ordinului Agenției Proprietății Publice nr.45 din 06.11.2016, prin actul de transmitere aprobat la 22.12.2016 de către Ministerul Justiției și Agenția Proprietății Publice, s-a efectuat transmiterea gratuită a bunurilor imobile ale bazei de odihnă, în valoare de 0,4 mil.lei, din administrarea Agenției Proprietății Publice în administrarea Ministerului Justiției și gestiunea Întreprinderii de Stat ,,Brănești”, cu semnarea acestuia de către contabilul-șef și inginerul-șef ai întreprinderii de stat. 
Deși, la 22.12.2016, clădirile bazei de odihnă au fost transmise în gestiunea Întreprinderii de Stat ,,Brănești”, în evidența contabilă a întreprinderii la 31.12.2020 acestea nu erau înregistrate ca mijloace fixe, cantitativ și valoric, după cum prevede cadrul legal[footnoteRef:25]. Totodată, în evidența contabilă a întreprinderii la 31.12.2020 erau înregistrate cheltuieli în sumă de 1,8 mil.lei, care, potrivit explicației contabilului-șef al Întreprinderii de Stat ,,Brănești”, sunt mijloacele transferate întreprinderii-fiice în perioada anilor 2003-2012 pentru reparația și întreținerea bazei de odihnă (salarii, servicii comunale, taxe etc.). De asemenea, se remarcă că clădirile bazei de odihnă nu se regăsesc în Lista bunurilor imobile proprietate a statului aflate în administrarea Ministerului Justiției, aprobată de Guvern[footnoteRef:26], și nici în dările de seamă privind bunurile imobile proprietate publică a statului, prezentate în temeiul normei legale[footnoteRef:27] de către Ministerul Justiției și Întreprinderea de Stat ,,Brănești” către Agenția Proprietății Publice.  [25:  Art.17 alin.(4) din Legea nr.113-XVI din 27.04.2007.]  [26:  Anexa nr.224 la Hotărârea Guvernului nr.351 din 23 martie 2005 cu privire la aprobarea listelor bunurilor imobile proprietate publică a statului și la transmiterea unor bunuri imobile.]  [27:  Hotărârea Guvernului nr.675 din 06.06.2008 cu privire la Registrul patrimoniului public.] 

Testele auditului au relevat că Baza de odihnă ,,Mecita” a fost înregistrată în calitate de subiect al activității de întreprinzător și a desfășurat activitate economico-financiară conform legislației Ucrainei până în anul 2013. Concomitent, se menționează că entitatea a activat în baza Statutului înregistrat la organele competente ucrainene, fiind condusă de un director, numit în funcție prin ordinul administratorului Întreprinderii de Stat ,,Brănești”, care a asigurat ținerea evidenței contabile, prezentarea dărilor de seamă și achitarea impozitelor în bugetul Ucrainei. 
Se remarcă că, datorită nedeținerii de către Întreprinderea de Stat ,,Brănești” a documentelor contabile aferente activității economico-financiare a bazei de odihnă, auditul a fost limitat în contrapunerea datelor și informațiilor prezentate auditorilor de către întreprinderea de stat cu referire la tranzacțiile și plățile efectuate cu Baza de odihnă ,,Mecita”, precum și la contabilizarea acestora de către ultima. 
Prin Hotărârea Guvernului cu privire la modificarea și completarea Anexelor nr.2 și nr.3 la Hotărârea Guvernului nr.945 din 20 august 2007[footnoteRef:28] a fost modificată și completată Anexa nr.2 la Hotărârea Guvernului ,,Cu privire la măsurile de realizare a Legii nr.121-XVI din 4 mai 2007 privind administrarea și deetatizarea proprietății publice”[footnoteRef:29], cu includerea bazei de odihnă respective în lista bunurilor proprietate de stat supuse privatizării. În cadrul licitației cu strigare organizată de către Agenția Proprietății Publice la 22.11.2017, baza de odihnă a fost adjudecată unei persoane fizice cu prețul de vânzare de 1,7 mil.lei, fiind dispusă transferarea mijloacelor financiare în bugetul de stat. La 11.12.2017, însă, Agenția Proprietății Publice a anulat rezultatele licitației cu strigare, fiind dispusă restituirea mijloacelor financiare achitate de cumpărător. Se menționează că Ministerul Justiției, Administrația Națională a Penitenciarelor și Întreprinderea de Stat ,,Brănești” nu au fost informate de către Agenția Proprietății Publice despre motivele anulării procedurii de licitație, aceste instituții nedeținând informații cu referire la acest subiect. Ulterior, în perioada anilor 2018-2019, Agenția Proprietății Publice a organizat alte 2 licitații cu strigare, ale căror rezultate au fost declarate nule, din motiv că nu s-au înregistrat cereri de participare.  [28:  Hotărârea Guvernului nr.503 din 03.07.2017 cu privire la modificarea și completarea anexelor nr.2 și nr.3 la Hotărârea Guvernului nr.945 din 20 august 2007 (în continuare - Hotărârea Guvernului nr.503 din 03.07.2017).]  [29:  Hotărârea Guvernului nr.945 din 20 august 2007 cu privire la măsurile de realizare a Legii nr.121-XVI din 4 mai 2007 privind administrarea și deetatizarea proprietății publice.] 

Testele auditului au relevat că Ministerul Justiției nu a asigurat înregistrarea în conformitate cu legislația Ucrainei a bunurilor imobile ale bazei de odihnă ca proprietate a Republicii Moldova în gestiunea Întreprinderii de Stat ,,Brănești”, după cum prevede pct.3 din Hotărârea Guvernului nr.1219 din 07.11.2016. Totodată, în perioada anilor 2018-2019, Întreprinderea de Stat ,,Brănești” nu a întreprins măsuri conform legislației[footnoteRef:30] în vederea efectuării inventarierii și asigurării integrității clădirilor bazei de odihnă pe teritoriul Ucrainei. Situațiile menționate au determinat lipsa controlului asupra patrimoniului public din gestiune, ceea ce a dus la demolarea neautorizată a clădirilor bazei de odihnă, stabilită de către reprezentanții Administrației Naționale a Penitenciarelor la 29.10.2019, în urma vizitei efectuate la sediul bazei pentru aprecierea stării reale a imobilelor. Urmare acestui fapt, în comun cu reprezentanții autorităților ucrainene, a fost întocmit actul de constatate a lipsei bunurilor imobile, nefiind cunoscute și aduse la cunoștința autorităților din Republica Moldova circumstanțele demolării neautorizate a acestora. [30:  Art.13 alin.(2) lit.e) și art.24 din Legea nr.113-XVI din 27.04.2007; art.16 și art.18 alin.(3) lit.e) din Legea contabilității și raportării financiare nr.287 din 15.12.2017; art.11 alin. (3) din Legea privind administrarea și deetatizarea proprietății publice nr.121 din 04.05.2007 (în continuare - Legea nr.121 din 04.05.2007); art.3 alin.(4) din Legea nr.246 din 22.11.2017.] 

Auditul atestă unele problematici în realizarea de către autoritățile publice a atribuțiilor în procesul de administrare a bunurilor imobile ale Bazei de odihnă ,,Mecita”, după transmiterea acestora în gestiunea Întreprinderii de Stat ,,Brănești”, precum și unele deficiențe ale cadrului legislativ-normativ,  care au avut impact asupra acestui proces. Astfel, deși, conform art.7 alin.(2) al Legii nr.121 din 04.05.2007, organul abilitat cu administrarea şi deetatizarea proprietăţii publice a statului este Agenţia Proprietăţii Publice, care exercită funcția de fondator al întreprinderii de stat în numele Guvernului potrivit art.2 alin.(1) din Legea nr.246 din 23.11.2017, se relevă că Întreprinderea de Stat ,,Brănești” n-a fost inclusă în Lista întreprinderilor de stat fondate de Agenția Proprietății Publice, aprobată de Guvern[footnoteRef:31], în vederea exercitării funcției de administrare de către Agenție. [31:  Hotărârea Guvernului nr.806 din 01.08.2018.] 

Cu toate că, potrivit art.8 alin.(1) lit.g) al Legii nr.121 din 04.05.2007, în domeniul administrării bunurilor proprietate publică, de competenţa autorităţilor administraţiei publice centrale ține exercitarea controlului asupra integrităţii şi folosirii eficiente a patrimoniului de stat din ramurile respective, Ministerul Justiției nu a asigurat înregistrarea în conformitate cu legislația Ucrainei a bunurilor imobile ale Bazei de odihnă ca proprietate a Republicii Moldova în gestiunea Întreprinderii de Stat ,,Brănești”.
Potrivit art.6 alin.(2) lit.f) din Legea cu privire la întreprinderea de stat[footnoteRef:32], fondatorul transmite bunurile şi atribuţiile sale în ceea ce priveşte desfăşurarea activităţii de întreprinzător administratorului, în baza contractului. În acest context, se menționează că, la data numirii în funcție a administratorului Întreprinderii de Stat ,,Brănești” (07.12.2016) de către Departamentul Instituțiilor Penitenciare, n-a fost încheiat contractul menționat, acesta fiind încheiat la 09.12.2017, sau peste un an de zile de la data numirii, fără anexarea componenței proprietății de stat transmise acestuia în gestiune.  [32:  Legea cu privire la întreprinderea de stat nr.146 din 16.06.1994 (în vigoare la data numirii administratorului din 07.12.2016).] 

De asemenea, se menționează că, urmare intrării în vigoare a Legii nr.300 din 21.12.2017, Departamentul Instituțiilor Penitenciare a fost reorganizat în Administrația Națională a Penitenciarelor, iar Legea cu privire la sistemul penitenciar[footnoteRef:33], care reglementa exercitarea de către Departament a atribuțiilor de fondator al întreprinderilor de stat, a fost abrogată, atribuțiile respective nefiind transmise instituției reorganizate. Astfel, din data intrării în vigoare a Legii nr.246 din 23.11.2017 și Legii nr.300 din 21.12.2017, Administrația Națională a Penitenciarelor a încetat să exercite atribuțiile de fondator și, respectiv, nu a constituit în cadrul Întreprinderii de Stat ,,Brănești” Consiliul de administrație, în vederea exercitării drepturilor de administrare, aceste competențe revenind Agenției Proprietății Publice. [33:  Legea cu privire la sistemul penitenciar nr.1036 din 17.12.1996.] 

La 27.01.2020, Procuratura Anticorupție a pornit o cauză penală pe faptul administrării ineficiente a proprietății publice a statului de către persoane cu funcții de răspundere, soldată cu cauzarea de daune în proporții mari bugetului de stat, iar în baza ordonanței din 16.06.2020 s-a efectuat ridicarea de la Întreprinderea de Stat ,,Brănești” a documentelor cu referire la modul de gestionare a Bazei de odihnă ,,Mecita” și la transferurile bănești efectuate către aceasta.   
Totodată, la solicitarea Procuraturii Anticorupție din 20.07.2020, Inspecția Financiară a efectuat o inspectare financiară tematică la Întreprinderea de Stat ,,Brănești” pentru perioada de activitate 01.01.2003-31.08.2020, fiind supuse verificării aspectele cu referire la respectarea procedurii și a normelor legale privind transmiterea bazei de odihnă și a bunurilor acesteia în administrarea și gestionarea diferitor instituții publice, precum și identificarea instituțiilor responsabile de gestiunea de facto a bazei. Potrivit raportului inspectării financiare din 18 septembrie 2019, care a fost remis Procuraturii Anticorupție pentru examinare, Ministerul Justiției, Administrația Națională a Penitenciarelor și Întreprinderea de Stat ,,Brănești” n-au asigurat inventarierea, paza și integritatea bunurilor, precum și n-a fost asigurată de către Ministerul Justiției înregistrarea clădirilor bazei de odihnă la organele cadastrale din Ucraina.
În cadrul auditului, administratorul Întreprinderii de Stat ,,Brănești” a prezentat unele explicații pe marginea constatărilor de audit, menționând că a fost limitat în acțiuni de către Departamentul Instituțiilor Penitenciare la gestionarea clădirilor bazei de odihnă, fiind lipsit de drepturi și obligații, din următoarele considerente: (i) la data numirii în funcție de către Departamentul Instituțiilor Penitenciare, precum și ulterior numirii, administratorului nu i-au fost transmise în gestiune, în baza contractului încheiat cu fondatorul, clădirile bazei, după cum prevedea art.6 alin.(2) lit.f) din Legea nr.146 din 16.06.1994; (ii) nu a fost implicat de către fondator în deplasările efectuate la clădirile bazei împreună cu angajații Departamentului Instituțiilor Penitenciare; (iii) nu a fost informat de către fondator despre rezultatele deplasărilor la fața locului, precum și nu a primit indicații referitor la necesitatea asigurării pazei clădirilor bazei; (iv) la momentul adoptării Hotărârii Guvernului nr.1219 din 07.11.2016, bunurile imobile ale bazei erau deja deteriorate, iar înainte de a fi transmise ar fi trebuit să se efectueze o reevaluare a acestora; (v) contabilul-șef și inginerul-șef nu au avut dreptul de a primi bunurile întreprinderii, din lipsa împuternicirilor, actele de primire-predare urmând a fi semnate de către administratorul întreprinderii, conform contractului de muncă.  

